ประจำเดือนหมดวันที่5ของเดือน เริ่มแปะแผ่นแปะคุมกำเนิดวันที่13 ถ้าแปะยาวันนั้นจะเริ่มออกฤทธิ์ตอนไหน
สวัสดีค่ะ การใช้แผ่นแปะคุมกำเนิดนั้น เป็นการคุมกำเนิดที่มีประสิทธิภาพสูงอีกวิธีหนึ่ง ประสิทธิภาพสูง95- 99% หากใช้อย่างถูกต้อง โดยควรเริ่มใช้แผ่นแปะคุมกำเนิดในวันแรกของประจำเดือนหรือภายใน 5 วันแรกตั้งแต่ประจำเดือนมา เปลี่ยนแผ่นแปะเพียงสัปดาห์ละ 1 ครั้ง คือเปลี่ยน 3 ครั้งในรอบเดือนหนึ่ง พอสัปดาห์ที่ 4 ก็ไม่ต้องแปะแผ่น เป็นช่วงที่หยุดและประจำเดือนมักจะมาแต่หากเริ่มในช่วงเวลาอื่นที่ไม่ใช่ภายใน 5 วันแรกของรอบเดือน ควรที่จะแปะติดต่อกันให้ครบ 7 วันก่อน จึงค่อยมีเพศสัมพันธ์ไม่ป้องกันได้ ถ้าต้องการมีเพศสัมพันธ์ในช่วง 7 วันนี้ ควรใช้วิธีการคุมกำเนิดอื่นๆเช่นการใส่ถุงยางอนามัยร่วมไปด้วยค่ะ